HMS Exmoor (L08)

**HMS Exmoor** (viirinumero L08) oli Britannian kuninkaallisen laivaston Hunt-luokan tyypin II saattuehävittäjä, joka palveli toisessa maailmansodassa.

## Valmistus

Alus tilattiin 20. joulukuuta 1939 osana vuoden 1939 hätäohjelmaa työnumerolla J4190 Swan Hunterilta Wallsendistä, missä köli laskettiin 7. kesäkuuta 1940. Alus laskettiin vesille 12. maaliskuuta 1941 nimellä *HMS Burton*. ''HMS Exmoorin'' tuhouduttua helmikuussa 1941 rakenteilla ollut alus päätettiin nimetä kesäkuussa uudelleen *HMS Exmooriksi*. Alus valmistui 18. lokakuuta.

## Palvelus
Koeajojen ja varustamisen jälkeen alus siirtyi Scapa Flowhun, jossa se määrättiin koulutuksen jälkeen marraskuussa Gibraltarille suojaamaan saattueita. Alus liittyi 13. marraskuuta *[[HMS Badsworth]]in*, *[[HMS Vanquisher]]in* ja *[[HMS Witch]]in* kanssa saattueen WS12Z paikallissuojaksi. Alukset erkanivat 17. marraskuuta saattueesta palaten Clydeen.

Joulukuun alussa alus siirtyi Gibraltarille, jossa se liittyi *[[HMS Blankney]]n* ja *[[HMS Croome]]n* kanssa 13. hävittäjälaivueeseen. Se liittyi 14. joulukuuta saattueeseen HG76 täydennettäessä 36. saattajaryhmää. Alus upotti 17. joulukuuta korvetti *[[HMS Penstemon (K61)|HMS Penstemonin]]* sekä hävittäjien *[[HMS Stanley]]n* ja *Blankneyn* kanssa Saksan laivaston sukellusveneen *[[U-131]]*. Alus erkani seuraavana päivänä saattueesta palaten Gibraltarille.

### 1942
Tammikuussa 1942 alus liittyi 37. hävittäjäviirikköön suojatakseen Atlantin ja läntisen Välimeren saattueita. Alus lähti 27. helmikuuta merelle Force H:n kanssa ja se liittyi taistelulaiva *[[HMS Malaya]]n*, lentotukialuksien *[[HMS Argus (I49)|HMS Arguksen]]* ja *[[HMS Eagle (1918)|HMS Eaglen]]* sekä risteilijä *[[HMS Hermione (74)|HMS Hermionen]]* suojaksi operaatio Spotter I:een koottuun osastoon *[[HMS Laforey]]n*, *[[HMS Lightning (G55)|HMS Lightningin]]*, *[[HMS Active (H74)|HMS Activen]]*, *[[HMS Anthony (H40)|HMS Anthonyn]]*, *[[HMS Whitehall]]in*, *[[HMS Wishart]]in*, *Blankneyn* ja *Croomen* kanssa. Seuraavana päivänä operaatio peruutettiin ja osasto palasi Gibraltarille.

Alus lähti 6. maaliskuuta uudelleen merelle saman osaston kanssa operaatio Spotter II:een. Operaatiosta vapauduttuaan alus palasi 8. maaliskuuta laivueeseensa. Alus lähti 20. maaliskuuta merelle Force H:n mukana operaatio Picket I:ssä ja se palasi 23. maaliskuuta Gibraltarille laivueeseensa. Operaatio toistettiin 23. maaliskuuta nimellä operaatio Picket II, mistä alus palasi 30. maaliskuuta laivueeseensa.

*Exmoor* ja *Croome* siirrettiin 1. huhtikuuta Aleksandriaan sijoitettuun 9. hävittäjälaivueeseen. Alukset lähtivät vielä samana päivänä Gibraltarilta kohti etelää liittyäkseen uuteen laivueeseensa. Alukset määrättiin 8. huhtikuuta jäämään Freetowniin paikallissaattajiksi. Alukset suojasivat 11. huhtikuuta *[[HMS Wild Swan]]in*,*[[HMS Hydrangea (K39)|HMS Hydrangean]]*, Vapaan Ranskan laivaston korvettien *[[FNFL Commandante Antedrogu]]n* ja *[[FNFL Commandante Detroyat]]in* kanssa joukkojenkuljetussaattue WS17B:tä paikallissaattueena Hyväntoivonniemelle. *Exmoor* erkani 15. huhtikuuta *Commandante Detroyatin* kanssa saattueesta aloittaen paluumatkan Freetowniin. Alus lähti 25. huhtikuuta Hyväntoivonniemen reittiä Punaisellemerelle liittyäkseen laivueeseensa. Saavuttuaan toukokuussa Aleksandriaan alus liitettiin 5. hävittäjälaivueeseen, jonka mukana se aloitti saattueiden suojaamisen itäisellä Välimerellä sekä Tobrukin varuskunnan tukemisen.

Alus liittyi 13. kesäkuuta laivueensa mukana operaatio Vigorousin saattueen MW11 suojaksi. Seuraavana päivänä illan hämärtyessä saattue joutui voimakkaaseen ilmahyökkäykseen, jolloin lentokoneet pudottivat muun muassa valoraketteja helpottaakseen E-veneiden hyökkäystä. Saattue joutui 15. kesäkuuta taisteluun E-veneiden kanssa sekä toistuvien ilmahyökkäysten kohteeksi. Lisäksi Italian laivaston merelle lähtö uhkasi saattuetta. Operaatio peruutettiin vielä samana päivänä ja saattue palasi Aleksandriaan. Aluksen vapauduttua operaatiosta se jatkoi 22. kesäkuuta laivueen mukana palvelustaan. Se tuki heinä-elokuun Tobrukin varuskuntaa suojaten sinne matkaavia saattueita sekä tulittaen akselivaltojen asemia.

Syyskuussa alus määrättiin tukemaan hyökkäystä akselivaltojen varuskuntaan Tobrukissa operaatio Agreementissa. Alukseen nousi 12. syyskuuta merijalkaväkeä kuljetettavaksi Tobrukiin, minkä jälkeen se lähti yhdessä *[[HMS Zulu (F18)|HMS Zulun]]* ja *[[HMS Sikh (F82)|HMS Sikhin]]' kanssa merelle. Seuraavana päivänä alus tulitti maamaaleja joutuen rannikkotykistön tuleen. Risteilijä *HMS Coventryn* tuhouduttua 14. syyskuuta alus palasi Aleksandriaan täydennettäväksi *HMS Dulvertonin*, *HMS Beaufortin* ja *HMS Hurworthin* kanssa.

Lokakuussa alus määrättiin tukemaan laivueen mukana [[operaatio Lightfoot]]ia. Se suojasi 20. lokakuuta harhautukseksi tehtyä maihinnousua Ras el Kanaisiin. Operaatiosta vapauduttuaan alus jatkoi marraskuussa laivueen kanssa saattueiden suojaamista sekä meriliikenteen valvontaa itäisellä Välimerellä.

*Exmoor* liittyi 17. marraskuuta [[operaatio Stoneage]]n saattueen MW13 lähisuojaukseen. Seuraavana päivänä risteilijät *HMS Arethusa*, *HMS Cleopatra*, *HMS Dido* ja *HMS Orion* hävittäjäsuojineen liittyivät saattueeseen. Saattue joutui ilmahyökkäykseen, jolloin *Arethusaan* osui torpedo. Vaurioitunut alus hinattiin takaisin Aleksandriaan. Välimeren laivaston kaukosuojaus lähti 19. marraskuuta paluumatkalle ja saattue saapui seuraavana päivänä Maltalle. Alus vapauduttua saattueesta se aloitti 21. marraskuuta muiden lähisuojana olleiden alusten kanssa paluumatkansa Aleksandriaan.*

Alus suojasi 1. joulukuuta *[[HMS Belvoir (L32)|HMS Belvoirin]]*, *Croomen*, *[[HMS Hursley]]n*, *[[HMS Tetcott]]in* ja Kreikan laivaston *[[BN Pindos|Pindosin]]* kanssa operaatio Portcullisin saattuetta MW14. Seuraavana päivänä Välimeren laivastosta irrotettu kaukosuojausosasto liittyi saattueeseen. Maltalta saapunut Force K liittyi 4. joulukuuta saattueeseen. Alus lähti 5. joulukuuta paluumatkalle saattueen saavuttua Maltalle.

Alus suojasi 7. joulukuuta Maltalta Egyptiin saattueen ME11, josta se erkani 9. joulukuuta *Orionin*, *[[HMS Aldenham]]in*, *Croomen*, *Dulvertonin* ja *Hursleyn* kanssa suojatakseen operaatio Quadrangle A:n saattuetta MW15.

### 1943
Vuoden 1943 alussa aluksen laivuepalvelus Välimeren laivastossa jatkui. Se tuki 8. armeijan taistelua Libyassa ja Tunisiassa. Huhtikuussa alus siirrettiin Maltalle tukemaan taistelutoimia ja suojaamaan saattueita.

Alus muodosti 7.–13. toukokuuta *HMS Nubianin*, *HMS Paladinin*, *HMS Petardin*, *HMS Jerviksen*, *Laforeyn*, *HMS Loyalin*, *HMS Tartarin* ja Puolan merivoimien *ORP Blyskawican* sekä laivueensa alusten kanssa operaatio Retributionia varten Boneen kootun Force Q:n, jonka tehtävänä oli estää akselivaltojen joukkojen evakuoiminen Sisiliaan. Alus määrättiin kesäkuussa suunnitteilla olevaan Sisilian maihinnousuun.

Alus lähti 5. heinäkuuta Port Saidista maihinnoususaattueen MWF36 mukana. Se erkani 8. heinäkuuta saattueesta tankatakseen. Alus palasi seuraavana päivänä saattueeseen, josta se erkani 10. heinäkuuta saavuttuaan sillanpäähän Bark Westiin. Alus siirtyi ilmasuojaksi sekä estämään vihollisen laivastovoimien pääsyn alueelle. Alus joutui Augustan rannikkotykistön tuleen pyrkiessään satamaan *HMS Eskimon* ja Kreikan laivaston *Kanariksen* kanssa.

Elokuussa alus määrättiin Salernon maihinnousuun ja se liittyi Task Force 65:een 19. hävittäjälaivueen *Laforeyn*, *HMS Lookoutin*, *Loyalin*, *Nubianin* ja *Tartarin* sekä saattuehävittäjien *HMS Mendipin*, *Dulvertonin*, *Tetcottin*, *HMS Belvoirin*, *HMS Brocklesbyn*, *HMS Quantockin*, *HMS Blackmoren*, *HMS Breconin*, *Beaufortin*, *HMS Ledburyn* ja Kreikan laivaston *Pindoksen* kanssa.

Syyskuun alussa alus siirtyi Tripoliin, josta se saattoi 6. syyskuuta saattueen TSF1 sillanpäähän. Alus erkani 10. syyskuuta saattueesta määränpäässä ja se siirtyi sillanpään ankkuripaikan ilmasuojaksi ja maihinnousun tulitukiosastoon, kunnes se siirrettiin 16. syyskuuta suojaamaan maihinnousualuetta Saksan laivaston E-veneiden hyökkäyksiltä.

Alus siirrettiin lokakuussa 5. hävittäjälaivueen mukana itäiselle Välimerelle tukemaan Egeanmeren saarten sotilasoperaatioita, joihin oli muodostunut sotilaallinen tyhjiö Italian antauduttua. Alus lähti 24. lokakuuta Aleksandriasta *HMS Auroran*, *HMS Pathfinderin* ja *HMS Blencathran* kanssa vapauttaakseen *HMS Phoeben*, *Aldenhamin* ja *Hursleyn* tuki tehtävistä. Alus oli 8. marraskuuta Egeanmerellä etsimässä saksalaisia joukkoja kuljettavia aluksia. Seuraavana päivänä se siirtyi tuloksettoman etsinnän jälkeen Levithaan *HMS Furyn* ja *Blencathran* kanssa.

Alukselle kuormattiin 13. marraskuuta Aleksandriassa Lerokselle kuljetettavaksi kymmenen tonnia ampumatarvikkeita. Seuraavana päivänä se lähti *Furyn* ja Puolan laivaston *ORP Krakowiakin* kanssa Limassoliin ja edelleen Lerokselle. Osasto määrättiin palaamaan Leroksen varuskunnan antauduttua.

Alus osallistui 24. marraskuuta operaatio Rumble Bumbleen. Se vapautti 4. joulukuuta *Aldenhamin* kanssa *HMS Pennin* ja *Petardin*, jotka suojasivat Limassolista Aleksandriaan vaurioitunutta Kreikan laivaston *Adriasta*. Alukset saapuivat 6. joulukuuta Aleksandriaan, jolloin *Exmoor* määrättiin 22. hävittäjälaivueeseen Algeriin. Alus lähti matkaan välittömästi täydennysten jälkeen.

### 1944
Vuoden 1944 alusta alus torjui laivueen mukana sukellusveneitä keskisellä Välimerellä sekä tuki maajoukkojen operaatioita. Alus määrättiin helmikuussa suojaamaan saattueita ja tukemaan maajoukkoja Anzion maihinnousuun, missä tehtävässä se palveli kuukauden lopun.

Alus upotti 10. maaliskuuta Saksan laivaston sukellusveneen *[[U-450]]* Anzion edustalla *Blankneyn*, *Blencathran* ja *Breconin* kanssa (). Aluksen saattueiden suojaaminen ja maavoimien tukeminen keskisellä Välimerellä jatkui, kunnes se siirrettiin lokakuussa suojaamaan saattueita Kreikan mantereelle (operaatio Manna) ja samalla se siirrettiin laivueenjohtajaksi 3. hävittäjälaivueeseen.

### 1945
Vuoden 1945 alussa *Exmoor* esti Saksan laivaston toimintaa Egeanmerellä sekä tuki alueen saarten ja Kreikan mantereen takaisinvaltausta. Alus suojasi *Ledburyn* ja *Tetcottin* kanssa Niseroon lähetettyjä kreikkalaisia joukkoja. Se tuki maajoukkojen taisteluita alueella, kunnes se määrättiin huhtikuussa Tarantoon huollettavaksi.

Toukokuun alus oli huollettavana, minä aikana se siirrettiin Itäisen laivaston reserviin. Se palasi palvelukseen touko-kesäkuun vaihteessa ja alus aloitti 1. kesäkuuta matkansa kotimaahan, jossa se siirrettiin Royal Albert Docksin telakalle Lontoossa. Tarve ulkomaan palvelukseen peruuntui elokuussa, jolloin myös aluksen korjaus keskeytettiin.

Alus poistettiin palveluksesta ja se siirrettiin marraskuussa Portsmouthin reserviin. Alus makasi ankkurissa, kunnes se sijoitettiin 1953 poistolistalle.

## Tanskan laivasto
*Exmoor* myytiin Tanskan laivastolle, joka nimesi sen *KDM Valdemar Sejriksi*. Tanska siirsi aluksen poistolistalle 1962 ja se romutettiin 1966.

## Lähteet
*
*
*

### Viitteet